jkorsvik/nowiki_second_scrape_merged huggingface dataset:
Human (album)

Human er det femte albumet av R&B-sangerinnen Brandy Norwood. Sivert stokke er også med på albumet


== Sporliste ==
«Human Intro» — 0:19
«The Definition» (Cristyle Johnson, Rodney «Darkchild» Jerkins) — 3:43
«Warm It Up (with Love)» (Marvin «Tony» Hemmings, Rodney Jerkins, Jordan Omley) — 4:03
«Right Here (Departed)» (Evan «Kidd» Bogart, Victoria Horn, Rodney Jerkins, Erika Nuri, David «DQ» Quiñones) — 3:39
«Piano Man» (Marvin Hemmings, Rodney Jerkins, Jordan Omley)  — 3:59
«Long Distance Interlude» — 0:59
«Long Distance» (Jeff Bhasker, Rodney Jerkins, Philip Lawrence, Bruno Mars) — 3:51
«Camouflage» (Rodney Jerkins, Claude Kelly) — 4:04
«Torn Down» (James Fauntleroy, Kevin Risto, Dapo Torimiro, Waynne Nugent) — 3:32
«Human» (Brandy Norwood, Toby Gad, Jenny-Bea Englishman, Lindy Robbins) — 3:53
«Shattered Heart» (Rodney Jerkins, Crystal Johnson, LaShawn Daniels)  — 3:53
«True» (Nadir Khayat, Claude Kelly) — 3:47
«A Capella (Something's Missing)» (Kenneth C. Coby, Tiyon «TC» Mack, Chad C. Roper, LeChe Martin) — 3:34
«1st & Love» (Christopher «Lonny» Breaux, Rich «TK» King, Chauncey Hollis, Jesse Woodard) — 3:20
«Fall» (Natasha Bedingfield, LaShawn Daniels, Brandy Norwood, Brian Seals) — 4:21Bonusspor på iTunes-utgivelse«Gonna Find My Love» (Brandy Norwood, Toby Gad, Lindy Robbins) — 3:27Bonusspor på iTunes Deluxe Edition«Gonna Find My Love» — 3:30
«Locket (Locked in Love)» (Christopher «Lonny» Breaux, Rich «TK» King) — 3:46
«Right Here (Departed)» (Mad Decent Right Mad Mix) — 4:34
«Long Distance» (A Capella) — 3:48
«Right Here (Departed)» (Seamus Haji & Paul Emanuel Club Mix) (kun ved forhåndsbestilling)
«Right Here (Departed)» (musikkvideo) — 3:43
Bonusspor på Walmart-utgivelse«Long Distance» (Mad Decent Right Mad Remix) — 4:56
«Right Here (Departed)» (Moto Blanco Radio Edit) — 4:32


== Referanser ==


== Eksterne lenker ==
(en) Human på Discogs 
(en) Human på AllMusic
Marcelo Miorando

Marcelo Miorando (født 9. oktober 1985) er en brasiliansk fotballspiller, som også har italiensk statsborgerskap, og som spilte for Odd Grenland vårsesongen 2009. Miorando ble invitert på prøvespill etter sesongen 2008 og overbeviste trenerne såpass at klubben ga ham tilbud om en lånekontrakt frem til sommeren 2009, med opsjon på kjøp etter dette. I serien fikk han imidlertid kun en drøy halvtime i åpningskampen før han ble byttet ut. Etter dette spilte han kun i to cupkamper før låneavtalen ble avsluttet etter at den gikk ut. Miorando er først og fremst tiltenkt en plass som midtstopper, men kan også spille høyreback og defensiv midtbane.
Miorando var utlånt til Odd fra den brasilianske klubben Luverdense Esporte Clube.


== Referanser ==


== Eksterne lenker ==
(en) Marcelo Miorando – Transfermarkt
Fredrik Semb Berge

Fredrik Semb Berge (født 6. februar 1990) er en norsk tidligere fotballspiller.Han har tidligere spilt for Brøndby. Han er fetteren til tidligere Odd-spiller Kurt Semb.


== Karriere ==
Semb Berge spilte aldersbestemt fotball i Storm og gikk til Odd i 2005. 4. oktober 2008 fikk han sin debut for Odds A-lag mot Hønefoss. Han fikk totalt tre kamper i løpet av 2008-sesongen. I den påfølgende sesongen spilte han fem kamper i Eliteserien, samt fem kamper i cupen, der han i kvartfinalen mot Brann scoret sitt første mål for Odd. Hans første seriescoring kom i Odds 2-0-seier hjemme mot Strømsgodset 26. juli 2010.30. juni 2014 ble Semb Berge solgt til Brøndby sammen med Elbasan Rashani for en overgangssum på 10 millioner NOK. Han skrev under en fireårskontrakt med den danske klubben.  Etter en periode i Brøndby med skader og lite spilletid, ble Semb Berge utlånt til Molde FK.  
Semb Berge sin overgang til Molde FK i februar 2015 skapte sterke reaksjoner i Telemark. Semb Berge fikk noe tillit i første halvdel av sesongen, men når Tor Ole Skullerud fikk sparken, ble det betydelig mindre spilletid. Molde FK sin nye trener, Ole Gunnar Solskjær ønsket Semb Berge med videre, men han takket nei. 
11. januar 2016 kom han hjem til Skien, og underskrev en tre år lang kontrakt for Odd.. Overgangssummen lå på rundt 3 millioner NOK. Dette er den tredje største overgangssummen Odd har betalt for en spiller 


== Landslag ==
Semb Berge har totalt 16 aldersbestemte landskamper. Han debuterte for det norske U21-landslaget mot Finland 2. juni 2010.Den 8. januar 2013 fikk han sin debut på A-landslaget i en privatlandskamp mot Sør-Afrika, en kamp Norge vant 1-0. Landslagssjef Egil Olsen uttalte at Berge var en positiv overraskelse for laget.


== Referanser ==


== Eksterne lenker ==
(en) Fredrik Semb Berge – Transfermarkt 
(en) Fredrik Semb Berge – national-football-teams.com 
(en) Fredrik Semb Berge – FootballDatabase.eu 
(en) Fredrik Semb Berge – Soccerway 
(en) Fredrik Semb Berge – EU-Football.info 
(no) Fredrik Semb Berge – Norges Fotballforbund 
(en) Fredrik Semb Berge – FBref 
Spillerprofil Odds nettside
Spillerprofil altomfotball.no
Jean-Baptiste-Hippolyte Sarthou

Jean-Baptiste-Hippolyte Sarthou (郁世良, pinyin: Yu Shiliang; født 24. april 1840 i Doazit i Frankrike, død 13. april 1899) var katolsk kinamisjonær tilhørende lasaristene og biskop for de apostoliske vikariater Sørvest-Zhili og etterpå Nord-Zhili (eller Beijing).


== Biografi ==
Sarthou ble presteviet 27. mai 1866 og ble sendt som misjonær til Kina. 
Han ble utnevnt til titulærbiskop og til apostolisk vikar av Sørvest-Zhili 16. januar 1885 og ble bispeviet 16. januar 1885. Fem år etter, den 6. juni 1890, ble han flyttet til Beijing. 
Han døde i april 1899, kort før bokseropprøret.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Francesco Albani  (1720-1803) *1760
Pave Pius VI (1717-1799) *1775
Kardinal Carlo Bellisomi (1736-1808) *1775
Biskop Marcelino José Da Silva (1749-1830) *1790
Biskop Roque José Carpegna Díaz (1760-1845) *1803
Biskop François-Alexis Rameaux (1802-1845) *1840
Biskop Bernard-Vincent Laribe (1802-1850) *1845
Biskop Jean-Henri Baldus (1811-1869) *1845
Biskop Louis-Gabriel Delaplace (1820-1884) *1852
Biskop François-Ferdinand Tagliabue (1822-1890) *1870
Biskop Jean-Baptiste-Hippolyte Sarthou


== Referanser ==
Deadly Lullabyes Live

Deadly Lullabyes Live er et dobbelt konsertalbum fra heavy metal-bandet King Diamond.
Albumet ble utgitt i 21. september 2004 og ble innspilt under The Puppet Master-turneen i USA på bandets eget utstyr da de ikke hadde noen kontrakt om utgivelse av albumet under turneen.


== Sporliste ==
Disk 1«Funeral»
«A Mansion in Darkness»
«The Family Ghost»
«Black Horsemen»
«Spare This Life»
«Mansion in Sorrow»
«Spirits»
«Sorry Dear»
«Eye of the Witch»
«Sleepless Nights»Disk 2«The Puppet Master»
«Blood to Walk»
«So Sad»
«Living Dead»
«Welcome Home»
«The Invisible Guests»
«Burn»
«Introductions»
«Halloween»
«No Presents for Christmas»


== Personell ==
King Diamond – Vokal
Andy LaRocque – Gitar
Mike Wead – Gitar
Hal Patino – Bassgitar
Matt Thompson – Slagverk
Livia Zita – Vokal
Jody Cachia – Skuespiller


== Eksterne lenker ==
(en) Deadly Lullabyes Live på Discogs 
(en) Deadly Lullabyes Live på MusicBrainz 
(en) Deadly Lullabyes Live på AllMusic
Josef Seidl

Josef Seidl var en turner fra Böhmen, i dagens Tsjekkia. 
Han deltok i det tredje turn-VM som ble arrangert, i 1907, der han var med på det böhmiske laget som vantgull i lagkonkurransen. 
Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG.
Vest Byggsikring

Vest Byggsikring/VBS Consult er et firma som leverer tjenester, kurs og rådgivning innen helse/miljø/sikkerhet på prosjekt for større og mindre bedrifter over hele Norge, samt i Russland og Polen. Hovedkontoret til VBS Consult ligger i Skudeneshavn i Karmøy kommune. Firmaet har også kontorer i Oslo og Murmansk, Russland.


== Eksterne lenker ==
Vest Byggsikrings hjemmeside
Ballenyøyene

Ballenyøyene (engelsk Balleny Islands) er en øygruppe beliggende ca. 400 km utenfor Victoria Land i Antarktis. New Zealand gjør krav på området og det inngår i Ross Dependency. Øyene er ubebodd.


== Geografi ==
Området består av tre hovedøyer og en rekke mindre øyer med et samlet areal på ca. 800 km²:

Young Island med ca. 5 mindre øyer
Buckle Island med ca. 5 mindre øyer
Sturge IslandBrown Peak på Sturge Island er øygruppens høyeste punkt med 1 524 moh. Øyene er vulkanske og 95 % dekkes av isbreer.


== Historie ==
Området ble oppdaget i 1839 av de engelske sjøfarerne John Balleny og Thomas Freeman. Freeman ble den 9. februar 1839 den første til å gå i land på øyene.
Sesongen 1929/30 fanget en hvalekspedisjon med fabrikkskipet «Kosmos» hval nordøst av Ballenyøyene. Som et forsøk hadde ekspedisjonen med et fly av typen de Havilland 80 (N-42) som skulle lete opp hval og gi melding til fangstbåtene. Flyet forsvant sporløst under en flygning 26. desember med flygeren Leif Lier og skipslegen Ingvald Schreiner.


== Referanser ==


== Eksterne lenker ==
(en) Balleny Islands – kategori av bilder, video eller lyd på Commons 
Om Ballenyøyene. North Dakota State University
Metageitnia

Metageitnia (gresk μεταγείτνια) var en mindre antikk gresk festival som ble feiret i Athen av eller med attiske demos (landets folk) for å støtte godt forhold til naboene i løpet av måneden metageitnion (august-september) til ære for Apollon Metageitnios (som gud for politikk og utenlandsforhold).Den viktigste delen av høytiden besto av ofringer til guden, og det er antatt at festivalen ble holdt til minne av de grekere som hadde dratt til Melite, en antikk gresk koloni på dagens Malta. Metageitnia ble også feiret i mange joniske byer som Milet, Efesos, og øynene Samos og Delos. Kildene for denne festivalen er svake og synes tidvis å forveksle med festivalen Synoikesia som ble feiret måneden før og Ekatomvaiona som var til ære for Thesevs.


== Referanser ==


== Litteratur ==
Smith, William: A Dictionary of Greek and Roman Antiquities, John Murray, London, 1875.
Give Me Your Soul…Please

Give Me Your Soul...Please er det tolvte studioalbumet til det danske heavy metal-bandet King Diamond.
Albumet er et konseptalbum og ble utgitt i 26. juni 2007 i USA av Metal Blade Records, og i Europa 29. juni samme år av Massacre Records. Sporet «Never Ending Hill» ble nominert for en 2007 Grammy Award for «Best Metal Performance». Musikkvideoen til «Give me your soul» hadde premiere på MTV2 Headbangers Ball 4. mars 2008.
Historien er om en søster og bror som blir drept av deres far med en øks. De prøver å komme inn i himmelen men «De tretten dommerne» mener at gutten tok sitt eget liv, og vil derfor ikke slippe ham inn. Søsteren søker etter en sjel fri for synd for å redde broren fra fordømmelse, og treffer på King Diamond som bor på Neverending Hill sammen med sin katt Magic. Hun prøver å kontakte ham, men det oppfattes for King som hun er der for å hjemsøke ham. Ved å bruke svartekunst klarer King tilslutt å komme i kontakt med jenta, men det viser seg at Kings sjel er ikke fri for synd, og han ber henne forlate huset og finne et annet i sin søken etter en syndfri sjel. 


== Sporliste ==
Alle tekster av King Diamond. 

«The Dead» (Diamond) – 1:56
«Never Ending Hill» (LaRocque) – 4:36
«Is Anybody Here?» (Diamond) – 4:12
«Black of Night» (LaRocque) – 4:00
«Mirror Mirror» (Diamond) – 4:59
«The Cellar» (LaRocque) – 4:30
«Pictures in Red» (LaRocque) – 1:27
«Give Me Your Soul» (LaRocque) – 5:28
«The Floating Head» (LaRocque) – 4:46
«Cold as Ice» (Diamond) – 4:29
«Shapes of Black» (Diamond) – 4:22
«The Girl in the Bloody Dress» (Diamond) – 5:07
«Moving On» (Diamond) – 4:06


== Personell ==
King Diamond – Vokal, keyboard
Andy LaRocque – Gitar, keyboard
Mike Wead – Gitar
Hal Patino – Bassgitar
Matt Thompson – Slagverk
Livia Zita – Vokal


== Eksterne lenker ==
(en) Give Me Your Soul…Please på Discogs 
(en) Give Me Your Soul…Please på MusicBrainz 
(en) Give Me Your Soul…Please på AllMusic 
«Give Me Your Soul» offisiell musikkvideo hos YouTube
Teogoni

For det antikke verket av Hesiod, se TheogonienTeogoni er et mytologisk begrep som viser til religiøse fortellinger eller myter om hvordan gudene ble skapt og deres avstamming.Et eksempel fra gresk mytologi er Hesiods Theogoni, hvor de greske guders tilblivelse og slektsforhold beskrives.


== Se også ==
Kosmogoni
Antropogoni
Etiologi
Eskatologi


== Referanser ==
Fédération internationale de gymnastique

Fédération internationale de gymnastique (FIG) ble stiftet 23. juli 1881 i Liège som Fédération Européenne de Gymnastique og er verdens eldste internasjonale idrettsorganisasjon og det styrende internasjonale organet for gymnastikk.


== Disipliner ==
FIG har hovedkvarter i Lausanne i Sveits og regulerer syv disipliner innen gymnastikk:
Aerobisk gymnastikk
Akrobatisk gymnastikk
Oppvisningsgymnastikk
Rytmisk gymnastikk
Trampoline
Turn, også kjent som artistisk gymnastikk, for både menn og kvinnerGymnastikkhjul og Troppsgymnastikk er ikke anerkjente idretter av FIG, dog er førstnevnte anerkjent av Norges Gymnastikk- og Turnforbund og sistnevnte er den åttende anerkjente disiplinen til Union Européenne de Gymnastique.


== Medlemmer ==
FIG hadde opprinnelig tre medlemsland – Belgia, Frankrike og Nederland – men siden 7. april 1921 har også ikke-europeiske medlemsland vært tillatt, og organisasjonen fikk dagens navn.I 2017 var 148 nasjonale forbund medlemmer av FIG og inndelt i fire kontinentale unioner:
Union Européenne de Gymnastique (UEG)
Pan-American Gymnastic Union (PAGU)
Asian Gymnastic Union (AGU)
Union Africain de Gymnastique (UAG)


== Aldersregler ==
FIG står ansvarlig for å avgjøre om gymnaster er gamle nok til å delta i Olympiske leker. Til tross for kontroverser rundt alderen til den kinesiske turneren He Kexin og fire andre lagvenninner under Sommer-OL 2008, har IOC godtatt FIGs godkjenning av utøvernes alder.


== Referanser ==


== Eksterne lenker ==
(en) Offisielt nettsted 
(en) Fédération Internationale de Gymnastique – kategori av bilder, video eller lyd på Commons 
Artikkelen har ingen egenskaper for sportsdatabaser i Wikidata
Auguste van Ackere

Auguste van Ackere var en belgisk turner. 
Han deltok i det første VM som ble arrangert, i 1903, der han var med og vinne sølv i lagkonkurransen, bak Frankrike.
Albert van de Roye

Albert van de Roye var en belgisk turner. 
Han deltok i de to første VM i turn som ble arrangert, i 1903 og 1905. I 1903 var han med og vinne sølv i lagkonkurransen, bak Frankrike. I 1905 ble det bronse i lagkonkurransen, bak Frankrike og Nederland. 


== Eksterne lenker ==
Artikkelen har ingen egenskaper for sportsdatabaser i Wikidata
Sport-komplett.de – VM-deltakere
Luverdense Esporte Clube

Luverdense Esporte Clube er en brasiliansk fotballklubb hjemmehørende i Lucas do Rio Verde.


== Historie ==
Klubben ble grunnlagt 24. januar 2004 av forretningsfolk og bønder. Klubbnavnet, Luverdense, henspiller på betegnelsen som benyttes på folk som er fra Lucas do Rio Verde.
I 2004 og 2007 vant klubben Copa Governador do Mato Grosso. Etter seieren i 2007, kvalifiserte klubben seg til Série C, som er det tredje nivået i brasiliansk fotball.


== Mesterskap ==
Copa Governador do Mato Grosso:
Vinnere (2): 2004, 2007


== Spillere med norsk Wikipedia-artikkel ==
Marcelo Miorando
Ordensherre

Ordensherre er den person som besitter øverste myndighet i en orden, oftest en fyrstelig person som forvalter ordenen som sitt prerogativ. Denne personen kan da også omtales som ordenenes suveren. Betegnelsen ordensherre benyttes som regel ikke om øverste leder i ordener som ikke disponeres som fyrstens personlige rettighet; i stedet betegnes vedkommende da som ordenenes stormester selv om vedkommende er en regjerende monark.
Ordensherren vil fortsette å disponere over ordenen selv om kongehuset skulle bli avsatt, da retten til å disponere over ordenen følger dynastiet og ikke staten der dette har regjert. En rekke europeiske ordener, eksempelvis  Annunziataordenen, har på denne måten gått fra å være en statlig orden i tiden ordenen ble utdelt av et regjerende kongehus, til å bli en dynastisk orden etter at dynastiet tapte tronen.
I de to norske ordenene, St. Olavs Orden og Den Kongelige Norske Fortjenstorden, er kongen stormester, og betegnelsen ordensherre benyttes ikke. I Danmark er regjerende monark ordensherre for Elefantordenen og Dannebrogordenen.


== Referanser ==


== Kilder ==
«Ordensvæsenets organisation» i Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 11f
Kópavogskirkja

Kópavogskirkja er den eldste kirken i byen Kópavogur på Island. Den befinner seg på åsryggen Borgarholt og tilbyr en fantastisk utsikt over Kópavogur, Reykjavík og omegn. Arbeidet på kirken startet i 1958, og den ble åpnet den 16. desember 1963. Arkitekturen er uvanlig.


== Referanser ==
Fôr

Fôr kan vise til:

Fôr (tekstil)
Dyrefôr
Mat
Hildegunn Gjengedal

Hildegunn Gjengedal (født 13. juli 1968) er en norsk statsviter og journalist.
Gjengedal er utdannet journalist og cand.polit. i statsvitenskap. Hun har tidligere arbeidet som journalist for Bondebladet. Hun ble deretter konsulent for Norges Bondelag med ansvar for internasjonale spørsmål. I 2006 ble hun direktør for Landbrukets Brussel-kontor.
Landbrukets Brussel-kontor er en sammenslutning av Norsk Landbrukssamvirke, Norges Bondelag og Landbrukets Arbeidsgiverforening, og Gjengedal var kontorets eneste ansatte. Hennes oppgaver besto i å følge opp og rapportere om EUs landbrukspolitikk.I 2009-2010 var hun politisk rådgiver for  landbruksminister Lars Peder Brekk.  Hun arbeider (2016) som seniorrådgiver i Norges Bondelag.Hun er datter av prest og forfatter Asbjørn Gjengedal.


== Referanser ==
Smáralind

Smáralind er et kjøpesenter beliggende i det sentrale Kópavogur utenfor Reykjavík, Island. Smáralind er ett av Islands største kjøpesentre og har 63 000 kvadratmeter areal. I Smáralind finnes 70 butikker og restauranter.
Smáralind ble offisielt åpnet ti minutt over ti, den 10. oktober 2001; tidspunkt som kan skrives som 10:10, 10. 10. '01.
Ordensråd

Ordensråd er betegnelsen på et utvalg som har til oppgave å vurdere kandidater for utnevnelse til en orden og ellers delta i administrasjonen av ordenen. I noen tilfeller kan ordensrådet fungere som et instrument for politisk kontroll over ordensutnevnelser, i andre tilfeller kan ordensrådet rekrutteres på en slik måte at det sikrer uavhengighet. I noen ordener rekrutteres ordensrådet fra ordensmedlemmenes reker. Kandidatene kan fremkomme gjennom nominasjonen åpen for publikum eller etter forslag fra en avgrenset krets av tjenestemenn, politikere eller andre. I noen tilfeller kan ordensrådet også ha rett til selv å nominere.
I Norge ble et ordensråd innført for St. Olavs Orden som følge av striden mellom kongemakten og regjeringen om ordensvesenet, og var opprinnelig et uttrykk for ønske om større politisk kontroll over ordensutnevnelser. Ordensrådet for St. Olavs Orden består av fem personer, oppnevnt av stormesteren etter innstilling fra hoffsjefen. Den Kongelige Norske Fortjenstorden har et ordensråd på tre personer: Hoffsjefen, protokollsjefen i Utenriksdepartementet og kansellisjefen i St. Olavs Orden.


== Se også ==
Ordenskanselli


== Referanser ==
Zoë Wanamaker

Zoë Wanamaker (født 13. mai 1949 i New York, USA) er en engelsk-amerikansk skuespiller. Hun er kjent blant annet for sin rolle som Susan Harper i den britiske sitcomen Hvilket liv! og som Madam Hopp i Harry Potter og de vises stein.


== Familie og bakgrunn ==
Hun er datter av teatermannen Sam Wanamaker, som var primus motor for gjenoppbyggingen av William Shakespeares teater The Globe Theatre i London, og skuespilleren Charlotte Holland. Da Zoê Wanamaker var tre år gammel flyttet familien til England, fordi det var blitt umulig for hennes far å bo og arbeide i USA under mccarthyismen.


== Referanser ==


== Eksterne lenker ==
Offisielt nettsted 
(en) Zoë Wanamaker – kategori av bilder, video eller lyd på Commons 
(en) Zoë Wanamaker på Internet Movie Database 
(sv) Zoë Wanamaker i Svensk Filmdatabas 
(da) Zoë Wanamaker på Scope 
(fr) Zoë Wanamaker på Allociné 
(en) Zoë Wanamaker på AllMovie 
(en) Zoë Wanamaker hos Rotten Tomatoes 
(en) Zoë Wanamaker hos The Movie Database 
(en) Zoë Wanamaker hos Internet Broadway Database 
(en) Zoë Wanamaker hos Behind The Voice Actors
Formula Dé

Formula Dé var et brettspill som simulerte formel 1-kjøring. 
Første utgave ble skapt av Eric Randall og Laurent Lavaur, og ble utgitt av Ludodélire. Rettighetene ble senere kjøpt opp av EuroGames. EuroGames ble igjen kjøpt opp av Asmodée Éditions. Da Asmodée Éditions slapp en ny utgave av spillet, var navnet endret til Formula D og reglene oppdatert til også å inkludere gaterace.


== Gameplay ==
Spillet handler om bil-racing, tidligere med hovedvekt på Formel 1. Målet med spillet er å krysse målstreken først for å vinne hele løpet. Løpene kan være alt fra én til tre runder lange. Formel D kommer med et spillebrett som måler 100 × 70 centimeter, syv terninger, tjue forskjellige racerbiler i plast, og 10 indikatorer som kan spore bilens  utstyr og tilstand. Spillet har syv terninger. Det er seks fargede terninger (d4, d6, d8, d12, d20 og d30) som brukes til å simulere spesifikke gir, samt en svart d20-terning som brukes til kollisjoner og andre begivenheter. Hver av terningene representerer et gir-skift. Hver terning har også en rekke tall som representerer antall mellomrom F1-bilene beveger seg. 
Hver spiller har et «dashbord» for bilen sin, som skal spore skader på forskjellige deler eller bilens systemer. Hvis et system blir alt for skadet, blir kjøretøyet deres eliminert fra konkurransen - og spilleren er ute av konkurransen. På en gitt spillers tur må de velge hvilket gir de vil at bilen deres skal kjøre med. Det valgte giret kan bare være ett høyere gir enn fra forrige tur. Eller giret kan være ett lavere gir uten straff. Spilleren kan også velge et gir som er to, tre eller fire lavere, men dette kan forårsake skader på bilen avhengig av hvor mange gir som ble hoppet over. Etter å ha valgt et gir, må spilleren kaste den passende terningen for dette utstyret. De fargede terningene varierer ikke bare i antall sider, men også i rekkevidden av tall som er representert (dette er ikke tradisjonelt nummererte terninger) og spilleren må deretter flytte bilen sin et visst antall plasser som tilsvarer terningene.
Rutene som utgjør hvert hjørne på racerbanen er imidlertid farget annerledes enn andre ruter, merket med et flagg som indikerer et nummer. Hvis tallet er 1, må spilleren sørge for å avslutte sin tur innenfor det fargede området. Hvis tallet er 2, må spilleren avslutte 2 omganger innenfor det fargede området. Hvis tallet er 3, må spilleren avslutte 3 omganger innenfor det fargede området - og så videre. Hvis en spiller ikke klarer å avslutte det nødvendige antallet svinger innenfor det fargede området, får de en straff - som kan variere fra skade på bilens dekk og / eller bremser, til umiddelbar eliminering av bilen fra løpet.
Siden spilleren er forpliktet til å flytte hele distansen kastet på terningen, er de nødt til å være nøyaktig med gir-skiftene for å sikre at svingene ender på de nødvendige punktene - men uten at spilleren må sette utstyret for lavt, eller kast bort tid på å øke farten igjen etter hjørnet. Andre aspekter som kan blir lagt er skadet fortau, som spilleren må se opp for.
Ordenskapittel

Ordenskapittel er en betegnelse på den organisasjon som forvalter en orden, som regel bestående av den øverste leder, enten denne kalles ordensherre eller stormester, ordenens embetsmenn, kanselli og ordensråd. Kansleren er blant de vanligste embetsmenn i ordener. Noen ordener har i sine ordenskapitler også religiøse embetsmenn.


== Kilder ==
«Ordensvæsenets organisation» i Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 11f